每個處理器或者每個系列嘅處理器都有佢哋自己特色嘅一套指令集，而指令集係機械語言嘅基礎。喺一個處理器入面，一段指令所用嘅數據同埋佢做嘅作業查實都係對應住嗰個處理器處理緊嘅一啲電子訊號嘅，呢啲電子訊號通常都係數位型式嘅訊號－亦即係一係冇訊號一係有訊號，分別以0同1代表。